Studente bly agter tralies ná betoging‘n Brand in ‘n koshuis op die Pietermaritzburg-kampus van die Universiteit van KwaZulu-Natal (UKZN). Foto: Twitter via @zamaswatielihle Die 11 het vlugtig in die Pietermaritzburg-landdroshof verskyn op aanklagte van openbare geweld, inmenging met polisiebedrywighede en die versuim om aan ŉ hofbevel te voldoen. Die studente het struggle-liedere begin sing toe hulle die hof binnegekom het nadat ŉ polisiebeampte vroeër lede van die publiek gemaan het om te bedaar in die openbare galery. Staatsaanklaer adv. Pet Davids het aan die hof gesê daar gaan bykomende aanklagte teen die beskuldigdes ingebring word, insluitend kwaadwillige saakbeskadiging, en dat die staat hul borgtogaansoeke gaan teenstaan. Davids het gesê die veiligheid van ander studente kan slegs gewaarborg word indien die beskuldigdes in aanhouding bly. Landdros Miranda Boikutso het die saak tot 30 September uitgestel wanneer die beskuldigdes om borgtog sal aansoek doen. Hulle bly tot dan in aanhouding.